Jomoro (Ghana mmrahyɛbadwam mpɛsoa)

**Jomoro** ()like yɛpɛsoa a ɛwɔ Ghana mmarahyɛbadwam no mu baako. Ɛde first past the post abatoɔ yii mmarahyɛbadwani baako. Jomoro mpɛsoa no wɔ Jomoro mansini a ɛwɔ atɔeɛ mantam mu wɔ Ghana. Amanyɔkuo a ɛte so siesie wɔ mpɛsoa no so ne Kyiniiɛ amanyɔkuo ( NDC ) a Dorcas Affo-Toffey ne wɔn mmrahyɛbadwani.

## Ahyeɛ
Jomoro mpɛsoa no wɔ Jomoro mansini a ɛwɔ atɔeɛ mantam mu wɔ Ghana a ɛwɔ ahyeɛ a ɛte saa ara. Wɔ ne atɔeɛfam ne Côte d'lvoire. Ne anaafoɔfam hyeɛ ne Atlantic Ocean. Ne apueeɛfam hyeɛ ne Nzema East mansini na wɔ ne atififam nso ne Aowin/Suaman ne Wasa Amenfi West mansini.

## Mmarahyɛbadwafoɔ
Jomoro abatoɔ mpesua no anya mmarahyɛbadwafoɔ ahodoɔ pii afifirii amannyɔkuo ahodoɔ no mu. wɔ afe apem aha nkron ne aduoson nkron  (1979) abatoɔ mu no, owura James Leuven Mensah a na ɔyɛ People's National Party( PNP ) amannyɔkuo ba no na na ɔyɛ mmarahyɛbadwani de ma ɔmanfoɔ a wɔwɔ Jomoro abatoɔ mpesua no so.

wɔ afe apem aha nkron ne aduokron mmienu  (1992) abatoɔ mu no, owura Joseph Emmanuel Ackah a na ɔyɛ kyiniiɛ amannyɔkuo (National Democratic Congress)  ba no na na ɔyɛ mmarahy bad want de ma ɔmanfoɔ a wɔwɔ Jomoro abatoɔ mpesua no so. wɔ saa afe yi abatoɔ mu no, NDC kyiniiɛ amannyɔkuo nko ara ne amannyɔkuo a wɔde wɔn ananmusini ba bɛgyinaa wɔ abatoɔ mpesua ahodoɔ no mmarahyɛbadwam akonnwa no abatoɔ mu.

wɔ afe mpem mmienu ne nan (2004) abatoɔ mu no, amannyɔkuo ahodoɔ nan na wɔde wɔn ananmusini ba bɛgyinaa wɔ Jomoro abatoɔ mpesua no mmarahyɛbadwam akonnwa no abatoɔ mu. kyiniiɛ amannyɔkuo National Democratic Congress de owura Lee Ocran na ɛbɛgyinaeɛ, ɔsono amannyɔkuo (New Patriotic Party) nso de owura Anthony Ransford Tandoh na ɛbɛgyinaeɛ, Convention People's Party (CPP) nso de owura Philip Ackatiah Armah na ɛbɛgyinaeɛ, People's National Convention 
( PNC ) nso de Awuraa Doris Eduku na ɛbɛgyinaeɛ. Abatoɔ no baa awieɛ no na kyiniiɛ amannyɔkuo (National Democratic Congress) ananmusini owura Lee Ocran na adi nkunim.

wɔ afe mpem mmienu ne nwɔtwe (2008) abatoɔ mu no, amannyɔkuo ahodoɔ nan a wɔde wɔn ananmusini ba bɛgyinaa wɔ  afe mpem mmienu ne nan (2004) abatoɔ mu no wɔ Jomoro abatoɔ mpesua no mmarahyɛbadwam akonnwa no abatoɔ mu no ara na wɔsane de wɔn nnipa baeɛ. kyiniiɛ amannyɔkuo (National Democratic Congress) sane de owura Lee Ocran na ɛbɛgyinaeɛ bio, ɔsono amannyɔkuo (New Patriotic Party) nso sesaa owura Anthony Ransford Tandoh a wɔde no baa  afe mpem mmienu ne nan (2004) abatoɔ mu na wɔde owura Martin Nyameke Ackah na ɛbɛgyinaeɛ, Convention People's Party (CPP) nso sesaa owura Philip Ackatiah Armah a wɔde no baa  afe mpem mmienu ne nan (2004) abatoɔ mu na wɔde Awuraa Samia Yaba Christina Nkrumah na ɛbɛgyinaeɛ, People's National Convention 
( PNC ) nso sesaa Awuraa Doris Eduku  a wɔde no baa  afe mpem mmienu ne nan (2004) abatoɔ mu no na wɔde Awuraa  Jemaima Soboe ɛbɛgyinaeɛ. Abatoɔ no baa awieɛ no na Convention People's Party (CPP)  ananmusini Awuraa Samia Yaba Christina Nkrumah na adi nkunim.

wɔ afe mpem mmienu ne du-mmienu (2012) abatoɔ mu no, owura Francis Kabenlah Anaman a na ɔyɛ kyiniiɛ amannyɔkuo ?(National Democratic Congress)  ba no na na ɔyɛ mmarahyɛbadwani de ma ɔmanfoɔ a wɔwɔ Jomoro abatoɔ mpesua no so.

wɔ afe mpem mmienu ne du-nsia(2016) abatoɔ mu no, owura Paul Essien a na ɔyɛ ɔsono amannyɔkuo New Patriotic Party  ba no na na ɔyɛ mmarahyɛbadwani de ma ɔmanfoɔ a wɔwɔ Jomoro abatoɔ mpesua no so. 

## Abatoɔ

## Beaeɛ a menyaa mmoa firiiɛ